CELEX: 32013D0400
Language: da
Date: 2013-07-23 00:00:00
Title: 2013/400/FUSP: Den Udenrigs- og Sikkerhedspolitiske Komités afgørelse EUCAP NESTOR/3/2013 af 23. juli 2013 om udnævnelse af chefen for Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR)

27.7.2013   
            
            
               DA
            
            
               Den Europæiske Unions Tidende
            
            
               L 202/23
            
         DEN UDENRIGS- OG SIKKERHEDSPOLITISKE KOMITÉS AFGØRELSE EUCAP NESTOR/3/2013
   af 23. juli 2013
   om udnævnelse af chefen for Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR)
   (2013/400/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse 2012/389/FUSP af 16. juli 2012 om Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR) (1), særlig artikel 9, stk. 1, og
   ud fra følgende betragtninger:
   
               (1)
            
            
               I medfør af Rådets afgørelse 2012/389/FUSP er Den Udenrigs- og Sikkerhedspolitiske Komité (PSC) bemyndiget til i overensstemmelse med traktatens artikel 38 at træffe de relevante afgørelser med henblik på den politiske kontrol med og den strategiske ledelse af Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR), herunder at træffe afgørelse om udnævnelse af en missionschef.
            
         
               (2)
            
            
               Den 16. juli 2012 vedtog PSC afgørelse EUCAP NESTOR/1/2012 (2) om udnævnelse af Jacques LAUNAY til chef for EUCAP NESTOR med virkning fra den 17. juli 2012.
            
         
               (3)
            
            
               Den 12. juli 2013 indstillede Unionens højtstående repræsentant for udenrigsanliggender og sikkerhedspolitik Etienne DE MONTAIGNE DE PONCINS til chef for EUCAP NESTOR fra den 16. juli 2013 til den 15. juli 2014 for at efterfølge Jacques LAUNAY —
            
         VEDTAGET DENNE AFGØRELSE:
   Artikel 1
   Etienne DE MONTAIGNE DE PONCINS udnævnes til chef for Den Europæiske Unions mission vedrørende regional flådekapacitetsopbygning for Afrikas Horn (EUCAP NESTOR) fra den 16. juli 2013 til den 15. juli 2014.
   Artikel 2
   Denne afgørelse træder i kraft på dagen for vedtagelsen.
   Den anvendes fra den 16. juli 2013.
   
      Udfærdiget i Bruxelles, den 23. juli 2013.
      
         
            På Den Udenrigs- og Sikkerhedspolitiske Komités vegne
         
         W. STEVENS
         
            Formand
         
      
   
   
      (1)  EUT L 187 af 17.7.2012, s. 40.
   
      (2)  EUT L 198 af 25.7.2012, s. 16.